rejauldu/bengali-wikipedia huggingface dataset:
thumb|শালবনী রেলওয়ে স্টেশন thumb|শালবনী, পশ্চিম মেদিনীপুর শালবনী পশ্চিম মেদিনীপুর জেলার অন্তর্গত মেদিনীপুর সদর মহকুমার একটি সমষ্টি উন্নয়ন ব্লক। শালবনী ব্লক দশটি গ্রাম পঞ্চায়েত নিয়ে গঠিত, সেগুলো হচ্ছে বাঁকিবাঁধ, দেবগ্রাম, কাশিজোড়া, শাটপাতি, ভিমপুর, গড়মাল, লাল্গেড়িয়া, বিষ্ণুপুর, কর্ণগড় এবং শালবনী। এই ব্লকে কোনো নগর এলাকা নেই। শালবনী পুলিস স্টেশন এই ব্লকের দায়িত্ব পালন করে। শালবনী এই ব্লকের সদরদপ্তর। মেদনীপুর শহর থেকে মাত্র ২২ কিমি দুরত্বে এই ব্লক ও গ্রামের অবস্থান। এর উত্তর দিকে চন্দ্রকোনা রোড, দক্ষিণে মেদিনীপুর, পুর্বে কেশপুর, পশ্চিমে ঝাড়গ্রাম। সড়ক পথ ও রেলপথ যোগাযোগের এই দুই সুবিধা এখানে আছে।   ইতিহাস  দ্বিতীয় বিশ্বযুদ্ধের সময় রয়াল এয়ার ফোর্সের বিমান ঘাঁটি ছিল এখানে। রাজীব গান্ধী প্রাধান মন্ত্রী থাকার সময় এই পরিত্যক্ত বিমান ঘাঁটি তে নোট মুদ্রণ ছাপাখানা গড়ে তোলার পরিকল্পনা নেন। বর্তমানে সেটি ভারতীয় নোট উৎপাদনের একটি মুখ্য ছাপাখানা।   রাজনীতি  ঝাড়গ্রাম লোকসভার অন্তর্গত শালবনী। বর্তমান শালবনী বিধানসভার বিধায়ক মাননীয়  শ্রীকান্ত মাহাত মহাশয়, তিনি তৃনমুল কংগ্রেস রাজনৈতিক দলের সদস্য। ২০১১ এর বিধানসভা নির্বাচনে জিতে তিনি এইবার প্রথমবারের জন্য বিধায়ক হয়েছেন। এর আগে শ্রী খগেন্দ্রনাথ মাহাত মহাশয় (সি পি আই এম দলের) ১৯৯৬ ও ২০০১, ২০০৬ এর বিধানসভা নির্বাচনে জিতে বিধায়ক হয়েছিলেন। তার আগে বিধায়ক ছিলেন স্বর্গীয় সুন্দর হাজরা (সি.পি.আই (এম))  মহাশয়। ১৯৭৭, ১৯৮২, ১৯৮৭ ও ১৯৯১ বিধানসভা নির্বাচনে জিতে তিনি চারবার বিধায়ক হয়েছিলেন। বিরোধী রাজনৈতিক দল সি পি আই (এম) ই মুখ্য এছাড়া কিছু পরিমাণে ঝাড়খণ্ড মুক্তি মোর্চার অস্তিত্ব চোখে পড়ে। শালবনী জঙ্গল বেষ্টিত আর এই জঙ্গলে মাওবাদী দের উপস্থিতি উপেক্ষা করার মত নয়। শালবনী ব্লকের প্রতন্ত গ্রাম গুলিতে এদের প্রভাব বেশ ভালো।   অর্থনীতি  এখানকার অর্থনীতি মুলত কৃষি নির্ভর। মধ্যবিত্ত ও নিম্ন মধ্যবিত্ত মানুষের বসবাসই বেশি। বেশ কিছু কারখানা শালবনী ব্লকের মধ্যে গড়ে ওঠায় মুলত কৃষি নির্ভর এই গ্রামটি উন্নতির দিকে অগ্রসর হচ্ছে। শালবনী থেকে মাত্র কিছু দূরে ভিসাকা এসবেস্টস কারখানা। শালবনী নোট প্রেস এখানকার অর্থনৈতিক উন্নতিতে অনেক সহায়ক হয়েছে। ২০০৭ এর ১লা জানুয়ারী পশ্চিম বঙ্গ সরকারের সাথে জিন্দাল গোষ্টীর ১০মিলিয়ন টন ক্ষমতা বিশিষ্ট একটি ইস্পাত কারখানা গড়ে তোলার চুক্তি হয় যার কাজ অগ্রসর হচ্ছে। শালবনীর অদূরে গোদাপিয়াশালে ডালমিয়া গ্রুপ  এর সিমেন্ট কারখানা গড়ে উঠেছে। শালবনী তে মাওবাদী দমনের জন্য  CRPF এর COBRA বাহিনীর প্রশিক্ষণ কেন্দ্র আছে। শালবনীর উপর দিয়ে বয়ে যাওয়া তমাল নদী ও কংসাবতী সেচ বিভাগের দুটি কানাল এখান কার কৃষিকাজে অনেক সহায়তা করে।  তথ্যসূত্র  বিষয়শ্রেণী:পশ্চিমবঙ্গের গ্রাম বিষয়শ্রেণী:পশ্চিম মেদিনীপুর জেলার শহর ও নগর বিষয়শ্রেণী:পশ্চিম মেদিনীপুর জেলার গ্রাম
জামিয়া ইসলামিয়া ইব্রাহিমিয়া উজানি মাদ্রাসা বাংলাদেশের একটি ঐতিহ্যবাহী  দ্বীনি শিক্ষা প্রতিষ্ঠান। এর প্রতিষ্ঠাতা সুলতানুল আউলিয়া ক্বারী ইব্রাহিম সাহেব তিনি রশিদ আহমদ গাঙ্গহীর অন্যতম খলিফা।  অবস্থান চাঁদপুর জেলার অন্তর্গত কচুয়া থানার উত্তর-পূর্ব প্রান্ত ঘেঁষে অবস্থিত উজানি গ্রামে জ্ঞান ও প্রজ্ঞার আলোক বিস্তৃত এক ঐতিহ্যবাহি দ্বীনি শিক্ষা প্রতিষ্ঠান।   যাতায়াত  ঢাকা থেকে কুমিল্লার মাধাইয়া নেমে সি এন জি করে উজানী মাদ্রাসায় যাওয়া সহজ।এছাড়াও গুলিস্তান সায়েদাবাদ থেকে অনির্বান বাসে করে উজানী মাদ্রাসা যাওয়া যায় আরও সহজ।  চট্টগ্রাম থেকে চাঁদপুর কচুয়া থানার সামনে থেকে সি এন জি করে উজানী মাদ্রাসায় যাওয়া সহজ।  ইতিহাস  ১৯০১ সালে ভারত উপমহাদেশের কুরআন শিক্ষার প্রাণ পুরুষ অলিয়ে কামেল হযরত মাওলানা ক্বারী ইব্রাহীম (র.) এর হাতে এই প্রতিষ্ঠানের ভিত্তিপ্রস্তর স্থাপন হয়।  ব্যবস্থাপনা  প্রাচ্যের অক্সফোর্ড খ্যাত, মাদরে ইলম দারুল উলুম দেওবন্দ এর অনুকরণে সম্পূর্ণ জনগণের সাহায্য ও সহযোগীতায় আল্লাহ তায়ালার উপর ভরসা করে প্রতিষ্ঠানটি যুগযুগ ধরে দ্বীনের খিদমত করে আসছে। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।  শিক্ষা কার্যক্রম প্রতিষ্ঠানটিতে কওমি মাদ্রাসা শিক্ষাবোর্ড বেফাকুল মাদারিসিল আরাবিয়া বাংলাদেশ এর অধিনে শিক্ষা কার্যক্রম পরিচালিত হয়। নূরানী, নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে। অত্র প্রতিষ্ঠানটি কেরাত বিভাগের জন্য সারাদেশে বিশেষ খ্যাতি লাভ করেছে।  প্রখ্যাত শিক্ষক  মুফতি দোলয়ার হোসাইন সাহেব  মুফতি মাহমুদুল হাসান কাসেমী সাহেব   মাওলানা মুসলিম আইনী সাহেব   মুফতি নোমান ইবনে মাদানী সাহেব   উল্লেখযোগ্য প্রাক্তন শিক্ষার্থী  মাওলানা খুরশিদ আলম কাসেমী  মাওলানা আশেক এলাহী সাহেব পীর সাহেব উজানী    তথ্যসূত্র    বহিঃসংযোগ   বিষয়শ্রেণী:চাঁদপুর জেলার কওমি মাদ্রাসা
রাজা মানদেব (৪৬৪-৫০৫ খ্রিস্টাব্দ) Shaha, Rishikesh. Ancient and Medieval Nepal. (1992), p. 122. Manohar Publications, New Delhi. . ছিলেন অধুনা নেপালের তৎকালীন লিচ্ছবি রাজ্যের প্রথম ঐতিহাসিক রাজা। চাংগু নারায়ণের মন্দিরে ৪৬৪ খ্রিস্টাব্দের একটি শিলালিপি থেকে  তার শাসন সম্পর্কে মূল্যবান তথ্য পাওয়া গিয়েছে। তিনি পূর্ব ও পশ্চিমের সামন্তপ্রধানদের দমন করেছিলেন এবং মল্লপুরীও জয় করেছিলেন। তিনি মুদ্রা চালু করেছিলেন এবং নিজের জন্য মানগ্রহ প্রাসাদ নির্মাণ করেছিলেন। Sati Was Not Enforced in Ancient Nepal , Jayaraj Acharya   তথ্যসূত্র   মা মা মা মা
শুন্য-ঝুঁকি পক্ষপাত হচ্ছে কোনো ঝুকিঁকে সম্পূর্ণভাবে নাশ করে ফেলা; এমনকি কোনো বিকল্প তে যদি ঝুকিঁ তীব্রভাবে কমানোর সম্ভাবনা থাকেও, তবুও সম্পূর্ণ নির্মুল করার মানসিকতাই জিরো রিস্ক বায়াস। এই প্রভাবটি রাজনৈতিক ক্ষেত্রে (যেমনঃ ট্রাফিক এক্সিডেন্ট অথবা বন্দুক যুদ্ধের বিপরীতে সন্ত্রাসের বিরুদ্ধে যুদ্ধ) সিদ্ধান্ত নেওয়ার সময় পরিলক্ষিত হয়।  ব্যাখ্যা  কারণ  তথ্যসূত্র  বিষয়শ্রেণী:Cognitive biases বিষয়শ্রেণী:Risk management  বিষয়শ্রেণী:সংজ্ঞানাত্মক পক্ষপাতিত্ব বিষয়শ্রেণী:ঝুঁকি ব্যবস্থাপনা
হাবিব রহমান (১৯১৫- ১৯ ডিসেম্বর  ১৯৯৫) একজন ভারতীয় স্থপতি ছিলেন, তিনি দিল্লির চিড়িয়াখানা, গান্ধীঘাট, রবীন্দ্রভবন নির্মাণের কাজে যুক্ত ছিলেন।  জীবনী হাবিব রহমান ১৯৩৯ সালে কলকাতায় ইঞ্জিনিয়ারিং স্নাতক ডিগ্রী পেয়েছিলেন। তিনি এম আই টিতে পড়াশোনা করেছিলেন, এবং ১৯৪৪ সালে স্থপতি বিদ্যায় স্নাতকোত্তর ডিগ্রী অর্জন করেছিলেন (প্রথম ভারতীয় যিনি এই কার্যক্রম শেষ করেছিলেনVijayta Lalwani, In photos: Architect Habib Rahman and the making of New Delhi in Nehru’s vision, Scroll.in, 6 October 2019)। তিনি ১৯৪৪ থেকে ১৯৪৬ পর্যন্ত বস্টনের লরেন্স বি.অ্যানডারসন, উইলিয়াম ওয়াস্টার ওয়ালটার গ্রোপিয়াস, এবং অ্যালি জ্যাক খান আর্কিটেকচার সংস্থায় কাজ করেছিলেন।.Ram Rahman, Tribute to Habib Rahman, Tribute, March-April 1996  হাবিব রহমান কলকাতা ফিরেছিলেন ১৯৪৬ কলকাতা দাঙ্গার সময় এবং ১৯৪৭ থেকে ১৯৫৩ পর্যন্ত পশ্চিমবঙ্গ সরকারের একজন ঊধ্বতন স্থপতি ছিলেন। ১৯৫৩ সালের প্রারম্ভে নয়া দিল্লিতে হাবিব রহমান কেন্দ্রীয় পূ্র্ত দপ্তরের একজন ঊধ্বতন স্থপতি ছিলেন (এবং ১৯৭০ সালে প্রধান স্থপতি হয়েছিলেন।)।  তিনি ১৯৭৪ থেকে ১৯৭৭ পর্যন্ত দিল্লি নগরকলা বিভাগের সম্পাদক ছিলেন।  ১৯৭৭ সালে তিনি কিছু পরিকল্পনা যেমন দ্বিতীয় কনট প্লেস, নতুন দিল্লি ভবন বানানোর বিরোধিতা করেছিলেন, সেইজন্য তিনি চুক্তিটি হারিয়েছিলেন।  অবদান thumb|রবীন্দ্রভবন (১৯৬১),দিল্লি সাল ১৯৫০ থেকে ১৯৬০ র মধ্যে জওহরলাল নেহ্‌রু সরকার ভারতের স্বাধীনতা উপলক্ষেে কিছু সরকারী ভবন নির্মাণের জন্য,হাবিব রহমান সহ কতিপয় স্থপতিদের আমন্ত্রণ জানিয়েছিলেন। তিনি ১৯৪৯ সালে গান্ধীঘাট ব্যারাকপুর, নতুন সচিবালয় কলকাতা (যেটা ১৯৫৪ তে সমাপ্ত হয়েছিল), ১৯৫৪ তে ডাকভবন, রবীন্দ্রভবন ১৯৬১ সালে (অথবা ১৯৬৩), বিশ্ব স্বাস্থ্য সংস্থা ১৯৬২ সালে দিল্লিতে (যেটা জুলাই ২০১৯ ধ্বংস হয়েছিল), ১৯৭৩ সালে সর্দার প্যাটেল ভবন (ডাকভবনের বিপরীতে)এই সবগুলির নক্সা করেছিলেন।  তিনি জাতীয় চিড়িয়াখানার নক্সাও করেছিলেন এবং সেটা ১৯৫৯ সালে উদঘাটিত হয়েছিল (যেখানে অনেক ঐতিহাসিক ধ্বংসাবশেয বর্তমান,এবং সহস্রাধিক পশুপ্রজাতি বিদ্যমান)।   তিনি আবুল কালাম আজাদ, জাকির হুসেইন (রাজনীতিবিদ) এবং ফখরুদ্দিন আলি আহমেদ স্মৃতিসৌধও নির্মাণ করেছিলেন।   হাবিব রহমানের স্থপতি নবীন স্বাধীন ভারতের আধুনিক চিন্তাধারার প্রতিফলন।   গ্রন্থপঞ্জী এস এম আখতার, হাবিব রহমান, দ্য আর্কিটেক্ট অফ ইনডিপেনডেন্ট ইনডিয়া, ২০১৬ ()  পুরস্কার ১৯৫৫: পদ্মশ্রী ১৯৭৪: পদ্মভূষণ ১৯৯৫: জে কে সিমেন্ট আর্কিটেক্ট অফ দ্য ইয়ার চেয়ারম্যান্স অ্য়াওয়ার্ড ফর লাইফ অ্যাচিভমেন্ট   ব্যক্তিগত জীবন তিনি একজন ধ্রুপদী নৃত্যশিল্পী, ইন্দ্রাণী রহমানকে বিবাহ করেছিলেন।   তথ্যসূত্র  বিষয়শ্রেণী:১৯১৫-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:২০শ শতাব্দীর ভারতীয় স্থপতি বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:পশ্চিমবঙ্গের প্রকৌশলী
অ্যামি ডেভিস আরভিং (; জন্ম: ১০ সেপ্টেম্বর ১৯৫৩) হলেন একজন মার্কিন অভিনেত্রী। তিনি ১৯৭৬ সালে ভীতিপ্রদ ক্যারি চলচ্চিত্র দিয়ে তার অভিনয় জীবন শুরু করেন এবং এরপর ১৯৭৮ সালের অতিপ্রাকৃত থিলারধর্মী দ্য ফিউরি ছবিতে প্রধান চরিত্রে অভিনয় করেন। তিনি ইয়েন্টল (১৯৮৩) ছবিতে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং হাস্যরসাত্মক ক্রসিং ডিলান্সি (১৯৮৮) ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল ডিকনস্ট্রাকটিং হ্যারি (১৯৯৭), ট্রাফিক (২০০০) ও অ্যাডাম (২০০৯)।  ১৯৮০ সালে আমাডেয়ুস নাটক দিয়ে আরভিংয়ের ব্রডওয়ে মঞ্চে অভিষেক হয় এবং ১৯৮৮ সালে অফ-ব্রডওয়ে মঞ্চের দ্য রোড টু মক্কা নাটকে কাজ করে ওবিই পুরস্কার অর্জন করেন। তার অন্যান্য ব্রডওয়ে নাটকগুলো হল ব্রোকেন গ্লাস-এর মূল নির্মাণ (১৯৯৪), থ্রি সিস্টার্স-এর পুনরুজ্জীবিতকরণ (১৯৯৭), এবং ব্রডওয়ে মঞ্চের মূল দ্য কোস্ট অব ইউটোপিয়া (২০০৬)। তিনি ২০১০ সালে অপেরা থিয়েটার অব সেন্ট লুইয়ে সঙ্গীতনাট্য আ লিটল নাইট মিউজিক-এ অভিনয় করেন।   কর্মজীবন  আরভিং স্টার ওয়ার্স-এর প্রিন্সেস লেইয়া চরিত্রের জন্য অডিশন দেন, কিন্তু অডিশনে এই চরিত্রে জন্য নির্বাচিত হন ক্যারি ফিশার। তিনি ১৯৭৬ সালে ভীতিপ্রদ ক্যারি চলচ্চিত্রে সু স্নেল চরিত্রে অভিনয় দিয়ে তার বড় পর্দায় অভিষেক হয়। তার মাতাও এই চলচ্চিত্রে অভিনয় করেন। তিনি পরবর্তীতে ব্রায়ান দে পালমা পরিচালিত অতিপ্রাকৃত থিলারধর্মী দ্য ফিউরি (১৯৭৮) ছবিতে এবং রিচার্ড ড্রাইফাসের সাথে দ্য কম্পিটিশন (১৯৮০) ছবিতে শ্রেষ্ঠাংশে অভিনয় করেন। ১৯৮০ সালে তিনি হানিসাকল রোজ ছবিতে কাজ করেন এবং এই ছবি দিয়ে তার পর্দায় গানের অভিষেক হয়। এই ছবিতে তার এবং ডায়ান ক্যাননের চরিত্র দুটিকে কান্ট্রি ও ওয়েস্টার্ন সঙ্গীতশিল্পী হিসেবে দেখা যায় এবং এই দুই অভিনেত্রীই ছবিতে তাদের নিজের কণ্ঠ দেন।  ১৯৮৩ সালে তিনি বারবারা স্ট্রাইস্যান্ডের পরিচালনায় অভিষেক চলচ্চিত্র ইয়েন্টল-এ অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। ১৯৮৮ সালে তিনি সুজান স্যান্ডলারের হাস্যরসাত্মক ক্রসিং ডিলান্সি ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  তিনি উডি অ্যালেনের ডিকনস্ট্রাকটিং হ্যারি (১৯৯৭), ট্রাফিক (২০০০), টাক এভারলাস্টিং (২০০২), থার্টিন কনভারসেশন্স অ্যাবাউট ওয়ান থিং (২০০২) ও অ্যাডাম (২০০৯) চলচ্চিত্রে অভিনয় করেন।   তথ্যসূত্র    বহিঃসংযোগ              বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইহুদি বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন খ্রিস্টান বিজ্ঞানী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন শেকসপিয়রীয় অভিনেত্রী বিষয়শ্রেণী:লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:অডিওবই পাঠক
ব্রেন্ট ফ্রেজার "বিলি" বাউডেন (; জন্ম: ১১ এপ্রিল, ১৯৬৩) নিউজিল্যান্ডের পক্ষ থেকে আন্তর্জাতিক ক্রিকেট খেলায় আম্পায়ার হিসেবে দায়িত্ব পালন করছেন। শুরুতে তিনি একজন ক্রিকেট খেলোয়াড় ছিলেন। কিন্তু বাতজনিত রোগে আক্রান্ত হওয়ায় ও ক্রিকেটের প্রতি আসক্তি থাকায় আম্পায়ার হিসেবেই নিজেকে বেছে নেন বিলি। তিনি তার নাটকীয় সঙ্কেত প্রদান ও পরিবেশনায় ব্যাপক পরিচিতি পান। এতে তিনি শারীরিক আবেদনের পাশাপাশি বক্র অঙ্গুলী নির্দেশনায় ব্যাটসম্যানকে আউট কিংবা চার, ছয়ের সঙ্কেত প্রদান করে থাকেন।   কর্মজীবন  মার্চ, ১৯৯৫ সালে বাউডেন আনুষ্ঠানিকভাবে আম্পায়ার হিসেবে হ্যামিলটনে অনুষ্ঠিত নিউজিল্যান্ড ও শ্রীলঙ্কার মধ্যেকার প্রথম একদিনের আন্তর্জাতিক ক্রিকেট খেলায় অভিষেক ঘটান। ফিল্ড আম্পায়ার হিসেবে মার্চ, ২০০০ সালে তিনি তার প্রথম টেস্ট ক্রিকেটে দায়িত্ব পালন করেন। পরবর্তীতে ২০০২ সালে তাকে সেরা আম্পায়ারদের খসড়া তালিকায় অন্তর্ভুক্ত করা হয়। এর এক বছর পর তাকে দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে আম্পায়ারের দায়িত্বভার দেয়া হয়। অস্ট্রেলিয়া ও ভারতের মধ্যেকার চূড়ান্ত খেলায় তিনি ৪র্থ আম্পায়ার ছিলেন। কিছুদিন বাদেই তিনি আন্তর্জাতিক আম্পায়ারগণের সেরা তালিকায় অন্তর্ভুক্ত হন তিনি। ২০০৭ সালের ক্রিকেট বিশ্বকাপের চূড়ান্ত খেলায় বিতর্কে জড়িয়ে পড়েন। তার ভুল সিদ্ধান্তের প্রেক্ষিতে খেলার ফলাফল অন্ধকারে নিমজ্জ্বিত হয়ে যাবার উপক্রম হয়েছিল।  কিন্তু সুদীর্ঘকাল ধরে আম্পায়ারিত্ব করা স্বত্ত্বেও জুন, ২০১৩ সালে আম্পায়ারদের দক্ষতা সংক্রান্ত বার্ষিক পর্যালোচনা সভায় আসাদ রউফসহ তাকে বাদ দেয়া হয়। তন্মধ্যে, রউফের বিরুদ্ধে আইপিএলে খেলা গড়াপেটায় মুম্বাই পুলিশের জিজ্ঞাসাবাদে রয়েছেন। উভয়ের বিপরীতে ইংল্যান্ডের রিচার্ড ইলিংওর্থ এবং অস্ট্রেলিয়ার পল রেইফেল-সহ ১২ সদস্যের আম্পায়ারগণ আগামী ২০১৩-২০১৪ মৌসুম পর্যন্ত অন্তর্ভুক্ত হয়েছেন।ICC news, Rauf, Bowden dropped from Elite umpires' list, retrieved: 25 June, 2013   আম্পায়ারিং পরিসংখ্যান  তিনি অনেকগুলো টেস্ট ক্রিকেট, একদিনের আন্তর্জাতিক ক্রিকেট এবং টি-২০ খেলায় আম্পায়ারিংয়ের দায়িত্ব পালন করেন। ২৫ জুন, ২০১৩ তারিখ পর্যন্ত তার আম্পায়ারিংয়ের পরিসংখ্যান নিম্নরূপ:-    সর্বপ্রথম সর্বশেষ সর্বমোট টেস্ট ক্রিকেট  বনাম  ইডেন পার্ক, অকল্যান্ড, মার্চ, ২০০০  বনাম  হারারে স্পোর্টস ক্লাব, হারারে, এপ্রিল, ২০১৩ ৭৫ ওয়ান-ডে  বনাম  সিডন পার্ক, হ্যামিলটন, মার্চ, ১৯৯৫  বনাম  ওভাল, জুন, ২০১৩ ১৮১ টি-২০  বনাম  ইডেন পার্ক, অকল্যান্ড, ফেব্রুয়ারি, ২০০৫   বনাম  ইডেন পার্ক, অকল্যান্ড, ডিসেম্বর, ২০১০ ১৯   ব্রোঞ্জ বেইল পদক  একদিনের আন্তর্জাতিক ক্রিকেট খেলায় কমপক্ষে ১০০ খেলায় দায়িত্বপালনকারী আম্পায়ারকে আন্তর্জাতিক ক্রিকেট কাউন্সিল কর্তৃপক্ষ ব্রোঞ্জ বেইল পদক প্রদান করে থাকে। বিলি বাউডেনও শতাধিক একদিনের আন্তর্জাতিক ক্রিকেট খেলায় অংশগ্রহণ করে এ পদক লাভ করেন।   তথ্যসূত্র    আরও দেখুন   ডিকি বার্ড  আম্পায়ার  স্টিভ ডেভিস  ২০১১ ক্রিকেট বিশ্বকাপ  ২০১২ আইসিসি পুরস্কার   বহিঃসংযোগ   Billy Bowden at Cricinfo.   - Podcast site of the Beige Brigade  বিষয়শ্রেণী:নিউজিল্যান্ডীয় ক্রিকেট আম্পায়ার বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের টেস্ট ক্রিকেট আম্পায়ার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট আম্পায়ার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:অকল্যান্ডের ক্রীড়াবিদ
নব বালিগঞ্জ মহাবিদ্যালয় (পূর্বনাম: চারুচন্দ্র সান্ধ্য মহাবিদ্যালয়) হল ভারতের পশ্চিমবঙ্গ রাজ্যের রাজধানী কলকাতা শহরের কসবা অঞ্চলে অবস্থিত একটি স্নাতকস্তরীয় মহাবিদ্যালয়। এটি ১৯৮৫ সালে প্রতিষ্ঠিত হয়।  এই মহাবিদ্যালয়টি কলকাতা বিশ্ববিদ্যালয় কর্তৃক অনুমোদিত।  এই মহাবিদ্যালয়ের বিভাগগুলি হল: কলা বিভাগ: বাংলা, ইংরেজি, ইতিহাস, রাষ্ট্রবিজ্ঞান, দর্শন, শিক্ষা, অর্থনীতি।  নব বালিগঞ্জ মহাবিদ্যালয় বিশ্ববিদ্যালয় মঞ্জুরি কমিশন কর্তৃক স্বীকৃত।  তথ্যসূত্র  বহিঃসংযোগ College  বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান বিষয়শ্রেণী:কলকাতার বিশ্ববিদ্যালয় ও মহাবিদ্যালয়  বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
শরীয়তপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। শরীয়তপুর পল্লী বিদ্যুৎ সমিতি ঢাকা বিভাগের শরীয়তপুর জেলায় ০৫টি জোনাল অফিস, ০২টি সাব-জোনাল অফিস, ০১টি এরিয়া অফিস এবং ০৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। শরীয়তপুর পল্লী বিদ্যুৎ সমিতি নিবন্ধিত হয় ১৯ মার্চ, ১৯৯৮ সালে এবং বানিজ্যিকভাবে বিদ্যুতায়িত হয় ১৮ সেপ্টেম্বর, ২০০০ সালে।    ইতিহাস  শরীয়তপুর পল্লী বিদ্যুৎ সমিতি এর যাত্রা শুরু হয় ১৯৯৮ সালে। এ সমিতির অধীনে ১০টি উপজেলা (এরমধ্যে চাঁদপুর জেলার চাঁদপুর সদর উপজেলা ও হাইমচর উপজেলার আংশিক এবং বরিশাল জেলার মুলাদী উপজেলা ও হিজলা উপজেলার আংশিক অন্তর্ভুক্ত), ৭০টি ইউনিয়ন ও ৯০৩টি গ্রাম রয়েছে। এর সদর দপ্তর শরীয়তপুর জেলার নড়বালাখানায় অবস্থিত।    জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  ডামুড্যা জোনাল অফিস  জাজিরা জোনাল অফিস  নড়িয়া জোনাল অফিস  সখিপুর জোনাল অফিস  গোসাইরহাট জোনাল অফিস   সাব-জোনাল অফিস   ভেদরগঞ্জ সাব-জোনাল অফিস  নাওডোবা সাব-জোনাল অফিস    এরিয়া অফিস   চন্দ্রপুর এরিয়া অফিস    গ্রাহক সংখ্যা  শরীয়তপুর পল্লী বিদ্যুৎ সমিতির প্রায় তিন লক্ষ আবাসিক গ্রাহক রয়েছে।    অন্যান্য তথ্য   মোট আয়তন: ১২৪২.৬০৫ বর্গ কিলোমিটার  সিস্টেম লস: ৯.৫৪% (জুন, ২০২২ পর্যন্ত)  উপকেন্দ্রের সংখ্যা: ১৪টি  মোট নির্মিত লাইন: ৬২৬২.২৯৫ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৯৮-এ প্রতিষ্ঠিত কোম্পানি বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
এলাহাবাদ বিমানবন্দর (আইএটিএ: আইএক্সডি, আইসিএও: ভিইএবি) ভারতের উত্তর প্রদেশ রাজ্যের এলাহাবাদ শহরের একটি সামরিক বিমানবন্দর ও সরকারি বিমানবন্দর। এটি এলাহাবাদ শহর থেকে ১২ কিলোমিটার (৭.৫ মাইল) দূরে অবস্থিত বোমরালিতে অবস্থিত এবং এটি অন্তর্দেশীয় উড়ানগুলির জন্য কার্যকরী। এটি ভারতের প্রাচীনতম বিমানবন্দরগুলির মধ্যে একটি।   অবকাঠামো  ২০১১ সালের জানুয়ারিতে একটি নতুন টার্মিনাল নির্মাণ শুরু হয় এবং ডিসেম্বর ২০১৮ সালে এটি সমাপ্ত হয়। এটি ভারতের প্রধানমন্ত্রী নরেন্দ্র মোদি উদ্বোধন করেন। টার্মিনাল ₹১৬৪ কোটি টাকা (২৩ মিলিয়ন মার্কিন ডলার) ব্যয়ে নির্মিত হয়েছে। এই টার্মিনাল নির্মাণের জন্য মোট ৮৩ একর (৩৪ হেক্টর) বরাদ্দ করা হয়েছিল।  টার্মিনালে সর্বোচ্চ যাত্রী ধারণ ক্ষমতা ৩০০ জন এবং এয়ারবাস এ৩২০ এবং বোয়িং ৭৩৭ -এর জন্য চারটি বিমান পার্কিংয়ের ব্যবস্থা রয়েছে।  ভবনটি ট্যাক্সি ট্র্যাকের উপর একটি বৈদ্যুতিক চালিত ট্রলি গেট রয়েছে যা বিমানবন্দর কর্তৃপক্ষ এবং ভারতীয় বিমান বাহিনীর কর্যক্রমের এলাকাকে পৃথক করে। টার্মিনালের নির্মাণ কার্যে ফ্লাই অ্যাশ দ্বারা তৈরি ইট ব্যবহার করা হয়েছে; এছাড়া দ্বৈত উত্তাপিত দরজা এবং জল সংগ্রহের সাথে সজ্জিত এবং এর নিজস্ব একটি বর্জ্য পরিশোষন কেন্দ্র রয়েছে।  ১৬ ডিসেম্বর ২০১৮ সালে এলাহাবাদ বিমানবন্দরে নতুন টার্মিনাল উদ্বোধন করেন প্রধানমন্ত্রী নরেন্দ্র মোদি। ১৬৪ কোটি টাকায় ব্যয়ে নির্মিত টার্মিনালটি একই সময়ে ৩০০ জন যাত্রীকে পরিচালনা করতে পারবে।https://www.governancenow.com/news/psu/pm-modi-dedicates-new-complex-at-bamrauli-airport-in-Allahabad   বিমানসংস্থা এবং গন্তব্যস্থল    আরও দেখুন   ভারতের বিমানবন্দরগুলির তালিকা  তথ্যসূত্র    বহিঃসংযোগ    Allahabad Airport (official Airports Authority of India web site)  বিষয়শ্রেণী:উত্তরপ্রদেশের বিমানবন্দর বিষয়শ্রেণী:ভারতে দ্বিতীয় বিশ্বযুদ্ধের স্থান বিষয়শ্রেণী:১৯১৯-এ ভারতে প্রতিষ্ঠিত বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:২০শ শতাব্দীতে ভারতের স্থাপত্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ০৫:৫৩, ১৩ ফেব্রুয়ারি ২০১৬ (ইউটিসি) হরিগঙ্গা বসাক   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রতিষ্ঠিত নয়।  বোধিসত্ত্ব (আলাপ) ২০:৪৬, ১৮ ডিসেম্বর ২০১৫ (ইউটিসি) ★ Sethtalk ১৩:৩৮, ২৩ ডিসেম্বর ২০১৫ (ইউটিসি) । বিষয়বস্তু এবং তথ্যসুত্র উল্লেখযোগ্যতা প্রমাণে সমর্থ নয়। ফের' দৌস ১৫:১৫, ২০ জানুয়ারি ২০১৬ (ইউটিসি)  উল্লেখযোগ্য হওয়ার কোন ভিত্তি নেই। অপসারণ করা হোক। --কায়সার আহমাদ (আলাপ) ১৫:২৮, ২০ জানুয়ারি ২০১৬ (ইউটিসি)  - অপসারণ করা হোক। ~ Rahul amin roktim (talk) ১৫:৩৬, ২০ জানুয়ারি ২০১৬ (ইউটিসি)  - অপসারণ করা হোক। (২ ফেব্রুয়ারী ২০১৬)  </center>উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বাদপাশ জেলা আফগানিস্তানের লগমন প্রদেশে অবস্থিত একটি জেলা।   এই জেলা প্রাকৃতিকভাবে পাহাড়ি এলাকা এবং সাম্প্রতিক সময়ের সংঘাতের কেন্দ্রবিন্দু হিসেবে পরিচিত।Baghlan’s Badpash district reclaimed from Taliban, Pajhwok, 2021, https://pajhwok.com/2021/08/05/baghlans-badpash-district-reclaimed-from-taliban/ ২০২১ সালে, তালেবানদের সাথে সংঘর্ষের পর নিরাপত্তা বাহিনী বদপাশ জেলা পুনর্দখল করে, যা তালেবানদের জন্য একটি বড় ক্ষতি ছিল। লাঘমান প্রদেশে বদপাশ জেলা অবস্থিত, একটি কৌশলগত স্থান হিসেবে বিবেচিত, যা পূর্ব আফগানিস্তানের অন্যান্য প্রদেশের সঙ্গে সংযোগ স্থাপন করে।  বদপাশ জেলার জনসংখ্যার মধ্যে প্রধানত তাজিক এবং পশাই জনগোষ্ঠী রয়েছে। এ জেলা কৃষি ও পশুপালনের জন্য গুরুত্বপূর্ণ এবং নদীসংলগ্ন এলাকার সেচের জন্য আলিশিং নদীর ওপর নির্ভরশীল। যদিও এ জেলার অর্থনৈতিক সম্ভাবনা রয়েছে, তবে নিরাপত্তাহীনতার কারণে উন্নয়ন কার্যক্রম ব্যাপকভাবে ব্যাহত হচ্ছে।Districts of Laghman Province, https://www.famousfix.com/list/districts-of-laghman-province এলাকার ভূ-প্রকৃতি এবং জনসংখ্যার বৈচিত্র্য এ জেলাকে একটি গুরুত্বপূর্ণ সামরিক এবং সামাজিক কেন্দ্র হিসেবে গড়ে তুলেছে। তবে, অঞ্চলটি দীর্ঘদিন ধরে রাজনৈতিক অস্থিরতা এবং সশস্ত্র সংঘর্ষের মুখোমুখি হচ্ছে।​   তথ্যসূত্র   বিষয়শ্রেণী:লাঘমান প্রদেশের জেলা বিষয়শ্রেণী:আফগানিস্তার বিষয়শ্রেণী:এশিয়া
ইন্দোনেশিয়ার পশ্চিম সুমাত্রার উপকূলীয় অঞ্চলে, বিশেষ করে পারিয়ামান শহরের মিনাংকাবাউ জনগণের মধ্যে, মুহররমের শোকের স্থানীয় প্রকাশ, বিশেষ করে দ্বাদশ শিয়া ইসলামে আশুরার একটি হল তাবুইক। বেংকুলুতে বেংকুলু মালয়রাও এই অনুষ্ঠানটি পালন করে, যেখানে এটি ট্যাবোট নামে পরিচিত এবং এই অঞ্চলে এটি একটি গুরুত্বপূর্ণ সাংস্কৃতিক ঐতিহ্য হয়ে উঠেছে।   ইতিহাস  "তাবুইক " বলতে স্মরণ শোভাযাত্রার সময় বহন করা সুউচ্চ শবযানকেও বোঝায়। এটি উত্তর আমেরিকার আদিবাসীদের উত্তর-পশ্চিম উপকূলের শিল্পকলায় টোটেম খুঁটির মতো আকৃতির।  ১৮৩১ সাল থেকে, প্রতি বছর আশুরার দিনে, যা মহরমের ১০ তারিখে পড়ে, পারিয়ামনে সমুদ্রে তাবুইক নিক্ষেপের প্রথা চলে আসছে।  এই প্রথাটি এই অঞ্চলে ভারত বা পশ্চিম এশিয়া থেকে আসা দ্বাদশ শিয়া সিপাহী সৈন্যদের দ্বারা প্রবর্তিত হয়েছিল, যারা ব্রিটিশ রাজত্বের সময় সেখানে অবস্থান করেছিল - এবং পরে বসতি স্থাপন করেছিল।    ঘটনাবলী  ডান|থাম্ব|300x300পিক্সেল| ইন্দোনেশিয়ার কেন্দ্রে একটি তাবুইক স্মৃতিস্তম্ভ উৎসবে কারবালার যুদ্ধের পুনর্নবীকরণ এবং তাসা ও ঢোল বাজানোও হয়ে থাকে। যদিও প্রাথমিকভাবে এটি একটি দ্বাদশ ধর্মীয় উৎসব ছিল, আজকাল, বেশিরভাগ পারিয়ামবাসী এবং অন্যান্য দক্ষিণ-পূর্ব এশীয়রা একই ধরনের উৎসব পালন করে, যা এমনকি অমুসলিমরাও উদযাপন করে।   স্মরণার্থের খাট  ইন্দোনেশীয় ভাষায় এই স্মরণসভাকে তাবুত বা তাবোত বলা হয়। কুরআনে চুক্তির সিন্দুকের জন্য তাবুত নামটি দেওয়া হয়েছে। অনুষ্ঠানের জন্য সাধারণত বাঁশ, বেত এবং কাগজ দিয়ে তৈরি এক বা একাধিক তাবুইক প্রস্তুত করা হয়। তাবুইক সপ্তাহে অনুষ্ঠিত কার্যক্রমের মধ্যে রয়েছে ঘুড়ি লড়াই, ঐতিহ্যবাহী নাটক এবং তারি পিরিংয়ের মতো নৃত্য প্রদর্শনী। স্মৃতিসৌধে প্রাদেশিক গভর্নরের মতো বিশিষ্ট ব্যক্তিদেরসহ বিশাল জনতা ভিড় করে। দর্শনার্থী এবং উদযাপনকারীরা সকালে তাবুইকটি পর্যবেক্ষণ করতে পারেন এবং তারপর এটিকে ধীরে ধীরে একটি শোভাযাত্রায় এটিকে সমুদ্র সৈকতে নিয়ে যাওয়া হয়। দুপুরে, তাবুইকটিকে সমুদ্রে ফেলে দেওয়া হয়। এরপর, অনেকেই সাঁতার কাটতে যান তাবুইককে 'স্মৃতি' করে লালন করার জন্য।   গ্যালারি    আরো দেখুন    মিনাংকাবাউ সংস্কৃতি  ইন্দোনেশিয়ার সংস্কৃতি  ইন্দোনেশিয়ায় ইসলাম  ইন্দোনেশিয়ায় শিয়া ইসলাম  হোসে   তথ্যসূত্র    বহিঃসংযোগ    তাবুইক উৎসবের ছবি  তাবুইক উৎসব: সুমাত্রা, ইন্দোনেশিয়া   তাবুইক: www. West-Sumatra.com – স্বর্গের ভূমি  বিষয়শ্রেণী:ইসলামি পরিভাষা বিষয়শ্রেণী:মহরমের শোক বিষয়শ্রেণী:ইসলামি উৎসব বিষয়শ্রেণী:পশ্চিম সুমাত্রায় ইন্দোনেশিয়ার সাংস্কৃতিক উপাদান বিষয়শ্রেণী:ইন্দোনেশিয়ায় ইসলাম
নববর্ষ, যা নিউ ইয়ার নামেও পরিচিত, হচ্ছে গ্রেগরীয় বর্ষপঞ্জি অনুযায়ী বছরের প্রথম দিন, অর্থাৎ ১ জানুয়ারি। গ্রেগরীয় ও জুলীয় বর্ষপঞ্জির মতো বেশিরভাগ সৌর বর্ষপঞ্জি নিয়মিত বা দক্ষিণ অয়নান্তের কাছাকাছি নতুন বছরের সূচনা করে।  জুলীয় বর্ষপঞ্জির অধীনে প্রাক-খ্রিস্টান রোমে এই দিনটি দেবতা জানুসকে উৎসর্গ করা হত, যিনি ছিলেন শুরুর দেবতা, যার নাম থেকেই জানুয়ারি নামের উৎপত্তি হয়। রোমের সময় থেকে অষ্টাদশ শতাব্দীর মধ্যভাগ পর্যন্ত খ্রিস্টীয় ইউরোপের বিভিন্ন প্রান্তে ২৫ ডিসেম্বর, ১ মার্চ, ২৫ মার্চ, কিংবা পুনরুত্থান পার্বণের দিনে নতুন বছর পালিত হতো।  যেহেতু আজকাল বেশিরভাগ দেশ গ্রেগরীয় বর্ষপঞ্জি ব্যবহার করে, সেহেতু ১ জানুয়ারি বিশ্বের সবচেয়ে পালিত সরকারি ছুটির দিনের মধ্যে অন্যতম। অনেকসময় সময় অঞ্চল অনুযায়ী নববর্ষের প্রাক্কালে মধ্যরাত্রি হওয়ার সঙ্গে সঙ্গে আতশবাজি ফাটানো হয়। অন্যান্য বৈশ্বিক নববর্ষ পরম্পরা হচ্ছে নতুন বছরের সংকল্প করা এবং আপনজনদের ফোন করা।  তথ্যসূত্র  বিষয়শ্রেণী:বার্ষিক ঘটনাবলী বিষয়শ্রেণী:ছুটির দিন বিষয়শ্রেণী:নববর্ষ উদ্‌যাপন বিষয়শ্রেণী:জানুয়ারি উদ্‌যাপন বিষয়শ্রেণী:আলজেরিয়ায় সরকারি ছুটির দিন বিষয়শ্রেণী:ইন্দোনেশিয়ায় সরকারি ছুটির দিন বিষয়শ্রেণী:তুরস্কের সরকারি ছুটির দিন